ഇടുക്കി ഡാം തുറന്നു ആദ്യം ഉയര്ത്തിയത് മുന്നാം ഷട്ടര് തുടര്ച്ചയായി രണ്ട് നാല് ക്രമത്തില് ഷട്ടറുകള് ഉയര്ത്തും മൂന്നു ഷട്ടറുകളും ഉയര്ത്തുന്നത് 35 സെ.മി വീതംപുറത്തേക്കൊഴുകുന്നത് ഒരു സെക്കന്റില് ഒരു ലക്ഷം ലിറ്റര് വെള്ളം ഡാം വീണ്ടും തുറക്കുന്നത് മൂന്നു വര്ഷത്തിന് ശേഷം കോട്ടയം: മാങ്കുളം: 2018ലെ പ്രളയത്തിനുശേഷം ഇടുക്കി ഡാമില്നിന്ന് വീണ്ടും വെള്ളം തുറന്നുവിട്ടു. ജലനിരപ്പ് ചുവന്ന ജാഗ്രതാ പരിധി പിന്നിട്ടതോടെയാണ് ചെറിയ അളവില് വെള്ളം തുറന്നുവിടാന് തീരുമാനിച്ചത്. രാവിലെ 11ന് ചെറുതോണി ഡാമിന്റെ മൂന്ന് ഷട്ടറുകള് 35 സെന്റിമീറ്റര് വീതം തുറന്ന് സെക്കന്ഡില് 100 ഘനമീറ്റര് അളവില് വെള്ളമാണ് ഒഴുക്കുന്നത്. 10:50 മുതല് മിനിറ്റുകളുടെ ഇടവേളയില് ഓരോ സൈറണ് മുഴങ്ങി. മൂന്നാമത്തെ സൈറണ് മുഴങ്ങി വൈകാതെ ഷട്ടര് തുറന്ന് വെള്ളംപുറത്തേക്ക് ഒഴുകിത്തുടങ്ങി. ഡാമിന്റെ 2,3,4, ഷട്ടറുകളാണ് തുറന്നത്. ഡാം തുറന്നത് റൂള് കര്വ് അനുസരിച്ചാണെന്ന് വൈദ്യുതി മന്ത്രി കെ.കൃഷ്ണന്കുട്ടി പറഞ്ഞു. മഴ കുറഞ്ഞാല് തുറന്നുവിടുന്ന ജലത്തിന്റെ അളവ് കുറയ്ക്കും. മൂലമറ്റത്തെ എല്ലാ ജനറേറ്ററുകളും നാളെ മുതല് പ്രവര്ത്തനക്ഷമമാകുമെന്നും മന്ത്രി പറഞ്ഞു.താഴെ പെരിയാര് തീരങ്ങളിലുള്ളവര് ജാഗ്രത പാലിക്കാന് ജില്ലാ ഭരണകൂടം നേരത്തെ നിര്ദ്ദേശം നല്കിയിട്ടുണ്ട്. ആശങ്ക വേണ്ടെന്ന് ഡാം സുരക്ഷാ അധികൃതര് പറഞ്ഞു. 2018 ല് മഴ കനത്ത് നദികളിലെ പ്രളയസാഹചര്യത്തിനിടെയായിരുന്നു ഡാം തുറന്നത്. ചെറുതോണിപ്പുഴയില് അഞ്ച് അടിയോളമാണ് അന്ന് വെള്ളം ഉയര്ന്നത്. ഇത്തവണ ഇതുണ്ടാകില്ലെന്നാണ് വിലയിരുത്തല്. 26 വര്ഷത്തിനു ശേഷമായിരുന്നു 2018 ഓഗസ്റ്റില് ചെറുതോണി ഡാം തുറന്നത്. അതുകൊണ്ട് തന്നെ ആര്ക്കും ഒരു എത്തുംപിടിയും ഇല്ലായിരുന്നു. ഇന്ന് കാര്യങ്ങള് കുറച്ചു കൂടി വ്യക്തമാണ്. മൂന്ന് കൊല്ലം മുമ്ബുണ്ടായത് അറിയാം. അതിനാല് ജാഗ്രതയും കൂടുതലാണ്. 2018 നെ അപേക്ഷിച്ച് പത്തിലൊന്നു വെള്ളം മാത്രമാകും പുറത്തേക്കൊഴുക്കുകയെന്നും ആശങ്ക വേണ്ടെന്നും കെഎസ്ഇബി ചെയര്മാന് ഡോ. ബി.അശോക് വ്യക്തമാക്കി. ഒറ്റയടിക്ക് അണക്കെട്ടുകള് തുറക്കേണ്ട സാഹചര്യം ഒഴിവാക്കാനാണ് ഘട്ടംഘട്ടമായി തുറക്കുന്നത്. നാളെ മുതല് മഴ വീണ്ടും ശക്തമാകുമെന്നാണു കാലാവസ്ഥാവകുപ്പിന്റെ പ്രവചനം. 24 വരെ തുടരും. ഇന്നു കനത്ത മഴയ്ക്കു സാധ്യതയില്ല. അറബിക്കടലിലോ ബംഗാള് ഉള്ക്കടലിലോ ന്യൂനമര്ദങ്ങളില്ലെങ്കിലും കിഴക്കന് കാറ്റിന്റെ സ്വാധീനം മൂലമാണ് മഴ വീണ്ടും ശക്തമാകുന്നത്. ഈ സാഹചര്യത്തിലാണ് ഇടുക്കി ഡാം തുറക്കുന്നത്. 2018ല് ഇടുക്കി തുറന്നപ്പോള് പെരിയാര് തീരത്തും തടയമ്ബാട് ചപ്പാത്തിലും വെള്ളം കയറി വ്യാപക നാശനഷ്ടമാണ് അന്നുണ്ടായത്. തൊട്ടുപിന്നാലെ 2018 ഒക്ടോബര് ആറിന് അതിതീവ്ര മഴയെന്ന കാലാവസ്ഥാ മുന്നറിയിപ്പിനെ തുടര്ന്ന് ഡാമിന്റെ ഒരു ഷട്ടര് മാത്രം തുറന്നു. ചെറുതോണിപ്പുഴയില് അന്ന് വെള്ളം ഉയര്ന്നത് ഒരടിയോളം മാത്രം. ഷട്ടര് തുറന്നാല് ചെറുതോണി പുഴയിലേക്കാണ് ആദ്യം വെള്ളം എത്തുക. സ്പില്വേയിലൂടെ വെള്ളം ചെറുതോണി പുഴയിലൂടെ ഒഴുകി വെള്ളക്കയത്ത് പെരിയാറില് ചേരും. തൊടുപുഴപുളിയന്മല സംസ്ഥാനപാതയിലെ ചെറുതോണി ചപ്പാത്തു നിറഞ്ഞാല് ഇടുക്കികട്ടപ്പന റൂട്ടില് ഗതാഗതം വഴിമുടങ്ങും. തടിയമ്ബാട്, കരിമ്ബന് ചപ്പാത്തുകളിലൂടെയും ചേലച്ചുവട്, കീരിത്തോട്, പാമ്ബ്ലാ വനമേഖലയിലൂടെയും നാട്ടിന്പുറങ്ങളിലൂടെയും ഒഴുകി എറണാകുളം ജില്ലാ അതിര്ത്തിയായ ലോവര് പെരിയാര് പാംബ്ല അണക്കെട്ടു വഴി നേര്യമംഗലം, ഭൂതത്താന്കെട്ട്, ഇടമലയാര് വഴി മലയാറ്റൂര്, കാലടി ഭാഗങ്ങളിലെത്തും. ലോവര്പെരിയാര് ഇപ്പോള് തന്നെ തുറന്നിരിക്കുകയാണ്. ഭൂതത്താന്കെട്ടും ഇപ്പോള്തന്നെ നിയന്ത്രിതമായി തുറന്നിട്ടുണ്ട്. ഇതെല്ലാം പെരിയാറിലെ ജലനിരപ്പ് കൂട്ടും. എറണാകുളം ജില്ലയിലെ ആലുവ, ചെങ്ങമനാട് പഞ്ചായത്തിലെ തുരുത്ത്, കീഴ്മാട് പഞ്ചായത്തിലെ തോട്ടുമുഖം, മുളവുകാട് പഞ്ചായത്ത്, പനമ്ബുകാട്, വല്ലാര്പാടം, മുളവുകാട്, പൊന്നാരിമംഗലം എന്നിവിടങ്ങളില് വെള്ളമെത്തും. വന്തോതില് ജലപ്രവാഹമുണ്ടായാല് നെടുമ്ബാശേരി വിമാനത്താവളത്തിലും വെള്ളം കയറാന് സാധ്യതയുണ്ട്. തുടര്ന്ന് ആലുവാപ്പുഴയിലെത്തി അറബിക്കടലില്ച്ചേരും. ഈ റൂട്ടില് എല്ലാം ആളുകള് കരുതല് എഠുക്കണം. ചെറുതോണി ഡാമിന് അഞ്ചു ഷട്ടറുകളുണ്ട്. മധ്യഭാഗത്തെ ഷട്ടറാണ് ആദ്യം തുറക്കുന്നത്. പിന്നീട് വലത്തെ അറ്റത്തെയും ഇടത്തെ അറ്റത്തെയും ഏതെങ്കിലും ഒരു ഷട്ടര് ഉയര്ത്തും പിന്നാലെ മറ്റു രണ്ടു ഷട്ടറുകള്. സാധാരണയായി 1015 സെന്റിമീറ്ററാണ് ഓരോ ഷട്ടറും ഉയര്ത്തുക. മുഴുവന് ഷട്ടറുകളും വൈദ്യുതിയില് പ്രവര്ത്തിക്കുന്നവയാണ്. ഇതിനു മുന്പു നാലു തവണ മാത്രമാണു ചെറുതോണി അണക്കെട്ടിന്റെ ഷട്ടറുകള് തുറന്നത്. അതില് മൂന്നും ഒക്ടോബറില്. 1981 ഒക്ടോബര് 29, 1992 ഒക്ടോബര് 12, 2018 ഓഗസ്റ്റ് ഒന്പത്, 2018 ഒക്ടോബര് ആറിനുമാണ് മുന്പ് ചെറുതോണി അണക്കെട്ട് തുറന്നത്. അഞ്ചാമതായി ഇത്തവണ തുറക്കാന് ഒരുങ്ങുന്നതും മറ്റൊരു ഒക്ടോബറില് എന്ന പ്രത്യേകതയുണ്ട്. ഇന്ത്യയിലെ ഏറ്റവും ഉയരം കൂടിയ ആര്ച്ച് ഡാമാണ് ഇടുക്കി. വെള്ളത്തിന്റെ മര്ദ്ദം ഇരു ഭാഗങ്ങളിലേക്കും ലഘൂകരിക്കുന്ന രീതിയിലാണ് നിര്മ്മാണം. കമാന ആകൃതിയില്, ചുവട്ടില്നിന്ന് ഉള്ളിലേക്കാണ് വളവ്. കുറവന്, കുറത്തി മലകളെ ബന്ധിപ്പിക്കുന്നു. ഇടുക്കി തടാകത്തെ തടഞ്ഞുനിര്ത്തുന്നത് മൂന്ന് അണക്കെട്ടുകളാണ്. ഇടുക്കി ആര്ച്ച് ഡാം, ചെറുതോണി ഡാം, കുളമാവ് ഡാം. ഇതില് വെള്ളം പുറത്തേക്കുവിടാന് ക്രമീകരണമുള്ളത് ചെറുതോണി അണക്കെട്ടില് മാത്രമാണ്. Stories you may Like